open-index/open-wikipedia-markdown huggingface dataset:
Velvet Goldmine

**Velvet Goldmine (Zamatová extáza)** je film režiséra Todda Haynesa z roku 1998. Film plný odkazov na éru glam rocku retrospektívne zobrazuje príbeh rockovej hviezdy Briana Slada od začiatku kariéry až po jej koniec. Vo filme sa v hlavných úlohách objavili Jonathan Rhys-Meyers, Ewan McGregor, Toni Collette a Christian Bale.

## O filme
Hlavnou postavou filmu je *Brian Slade* (Rhys Meyers), bisexuálny glam rockový spevák inšpirovaný Davidom Bowiem a v menšej miere i Marcom Bolanom.
Ewan McGregor stvárňuje *Curta Wildea*, kontroverzného rockového speváka, ktorý šokuje svojimi obscénnymi vystúpeniami. Tento charakter bol inšpirovaný Iggym Popom či Lou Reedom.
Žurnalista *Arthur Stuart* (Bale), v mladosti fanúšik glam rocku, má za úlohu zistiť, čo sa stalo s ikonou Sladeom, ktorý na vrchole kariéry zinscenoval vlastnú smrť. 
Ďalšími postavami príbehu sú Brianova manželka *Mandy Slade* (Colette), manažér *Jerry Divine* Eddie Izzard či fenomenálna ikona *Jack Fairy*.

Príbeh silne pripomína Bowieho vzťah s Popom a Reedom počas 70tych a 80tych rokov. Sladeovo alter ego *"Maxwell Demon"* a sprievodná skupina *"Venus In Furs"* sú paralelami Bowieho pódiovej persóny a jeho skupiny *[[Ziggy Stardust and the Spiders from Mars]]*.

Režisér Todd Haynes tvrdí, že príbeh zachytáva tiež aféru medzi Britániou a Amerikou, Londýnom a New Yorkom a spôsob, akým sa hudobné scény týchto krajín a miest najvzájom ovplyvnili.
Ako rodený Američan sa Haynes britskej glam rockovej scéne prizerá ako outsider - presne tak, ako vzhliada na svoje nedosiahnuteľné idoly Arthur. Film nehovorí len o hudobných vzoroch, vykresľuje tiež otázku hľadania vlastnej (nielen sexuálnej) identity.

Film je silne ovplyvnený životom a myšlienkami Oscar Wildea, často je tu citovaný (sú použité výroky z jeho jediného románu *[[The Potrait Of Dorian Gray]]*) a nachádzame paralely s jeho dielom či životom.

Kategória:Filmy z 1998
Kategória:Filmy USA
Kategória:Britské filmy
Kategória:Filmy podľa názvu
Born to Boogie

**Born To Boogie** je koncertný dokument z roku 1972 s Marcom Bolanom a jeho skupinou T.Rex v hlavnej úlohe. Film režíroval Ringo Starr, film bol vydaný pod značkou Apple Films skupiny Beatles.

Kategória:Hudobné filmy
Kategória:T. Rex
Getting Things Done

**Getting Things Done** (skratka **GTD**) je metóda osobného časového manažmentu a je jednou z metód manažmentu času. Jej autorom je David Allen, ktorý ju opísal v rovnomennej knihe. Tak "*Getting Things Done*," ako aj "*GTD*" sú chránené obchodné značky spoločnosti David Allen Company.

Základom GTD je premisa, že človek potrebuje presunúť úlohy z mysle na vonkajšie médium. Týmto spôsobom si nemusí tieto úlohy pamätať a môže sa sústrediť na ich vlastné vykonanie.

## Metodológia GTD
V porovnaní s tradičnou teóriou časového manažmentu, David Allen presúva dôležitosť z priorít na dva kľúčové prvky - *kontrolu* a *nadhľad*. Využíva pri tom tri základné modely:
# Proces pracovného toku
# Rámec so šiestimi úrovňami nadhľadu
# Prirodzenú plánovaciu metódu

### Proces pracovného toku
Účelom tohto modelu je získať kontrolu nad všetkými úlohami a záväzkami. Proces pracovného toku sa skladá z piatich neprekrývajúcich sa fáz:
# Zozbierať
# Spracovať
# Zorganizovať
# Aktualizovať
# Vykonať

*Spracovať* znamená pri triedení dávky úlohy postupovať nasledovne:
* Začať zvrchu
* Venovať sa vždy len jednej veci
* Nikdy nevrátiť úlohu (nepriradiť jej príznak)
* Ak úloha vyžaduje výkon:
** ak jej vykonanie vyžaduje menej ako 2 minúty, vykonať
** alebo ju delegovať
** alebo ju odložiť
* Ak úloha nevyžaduje výkon:
** založiť pre neskorší prístup,
** alebo zahodiť
** alebo "inkubovať" pre neskorší výkon

### Aplikácie pre GTD

* webové aplikácie on-line: GTDtab, SimpleGTD, Remember the Milk
* počítačové programy na organizáciu času: Pen and Paper, MS Outlook, ThinkingRock

## Referencie


Kategória:Manažment
Raňajky na Plute

***Raňajky na Plute*** () je film režiséra Neila Jordana z roku 2005, ktorý vznikol na motívy rovnomenného románu Patricka McCaba.

Film opisuje osudy mladého transsexuála Patricka Bradena, ktorý dospieva v Írsku v čase občianskych nepokojov v sedemdesiatych rokoch 20. storočia. Hlavnú úlohu si vo filme zahral Cillian Murphy, ktorý za ňu v roku 2007 získal IFTA Award za najlepší mužský herecký výkon v hlavnej úlohe.

## Referencie

## Externé odkazy
* Oficiálny web 
* 
* 
* 

Kategória:Filmy z 2005
Kategória:Írske filmy
Kategória:Britské filmy
Kategória:Filmy podľa názvu
Kategória:Filmy s LGBT témou
Jönköping

**Jönköping** je mesto v južnom Švédsku, hlavné mesto rovnomennej provincie na južnom konci jazera Vättern. Podľa informácií z roku 2005 tu žije 84 423 obyvateľov. Mesto je známe ako centrum vzdelania kvôli tunajšej univerzite. Pôsobí tu hokejový klub HV 71, narodila sa tu Agnetha Åse Fältskogová, členka skupiny ABBA.

Konali sa tu Majstrovstvá sveta v ľadovom hokeji 2002, kde Slovensko získalo zlatú medailu.

## Osobnosti mesta
* Viktor Rydberg (* 1828 – † 1895), spisovateľ a historik
* John Bauer (* 1882 – † 1918), maliar a ilustrátor
* Dag Hammarskjöld (* 1905 – † 1961), diplomat a druhý generálny tajomník OSN
* Vladimír Oravský (* 1947), spisovateľ 
* Agnetha Fältskogová (* 1950), speváčka (ABBA)
* Mikael Tillström (* 1972), tenista
* Peter Svensson (* 1974), textár, producent a hudobník

## Iné projekty


Kategória:Mestá vo Švédsku
Labyrinth

***Labyrinth*** je fantasy film z roku 1986 s Davidom Bowiem a Jennifer Connelly v hlavných úlohách. Film vznikol na základe scenára Dennisa Leeho a člena komickej skupiny Monty Python’s Flying Circus Terryho Jonesa, režíroval ho Jim Henson v produkcii Georga Lucasa. Vizuálny dizajn navrhol výtvarník Brian Froud. Dej filmu tvorí príbeh hlavnej hrdinky Sarah, ktorá musí zachrániť svojho malého brata Tobyho z rúk Jaretha, Kráľa goblinov, ktorý ho skrýva vo veľkom bludisku v Podzemí. Obyvateľov Podzemia stvárňujú bábky a herci v maskách.

## Dej

Pätnásťročná Sarah Williams (Jennifer Connelly) je introvertné dievča s bohatou fantáziou. Žije so svojím otcom a nevlastnou matkou, s ktorou sa neznáša. Lezie jej na nervy, že sa musí starať o svojho nevlastného brata Tobyho, keď sú rodičia preč. V jeden taký večer, keď zase stráži Tobyho, nahnevaná vysloví Sarah čarovné slová z knižky Labyrint; želá si, aby Kráľ goblinov vzal Tobyho preč. Na jej veľké prekvapenie sa tak aj stane.
Keď Sarah pochopí, že urobila veľkú chybu, snaží sa presvedčiť kráľa Goblinov, Jaretha (David Bowie), aby jej brata vrátil, no on to odmieta. Nakoniec však dá Sarah šancu; musí prejsť cez bludisko až do Mesta goblinov. Počas cesty prekonáva Sarah množstvo nástrah, náchádza si priateľov medzi obyvateľmi Labyrintu a vyvíja sa jej osobnosť. 
Po viacerých skúškach a lákadlách Jaretha, ktoré ju majú zviesť z cesty, sa Sarah s priateľmi dostáva do Mesta goblinov, kde sa odohrá boj, aby sa vôbec dostali do zámku. Vo finále stojí Sarah proti Jarethovi sama, objaví spôsob, ako ho poraziť a zachráni Tobyho.

## Postavy
* Sarah (Jennifer Connelly)
* Jareth, kráľ Goblinov (David Bowie)
* Toby (Toby Froud)
* Robert Williams (Christopher Malcolm)
* Irene Williams (Shelley Thompson)
* Hoggle
* Ludo
* Sir Didymus a jeho pes Ambrosius
* červ
* múdry starý muž a jeho hovoriaci klobúk
* smetisková lady
* goblini

## Soundtrack

Hudbu k filmu zložili David Bowie a Trevor Jones a všetky piesne naspieval David Bowie.

## Externé odkazy



''Labyrint''  na stránke filmklub.sk 

Kategória:Filmy z 1986
Kategória:Filmy USA
Kategória:Britské filmy
Kategória:Filmy podľa názvu
Janek Ledecký

**Janek Ledecký** (* 27. júl 1962, Praha) je český spevák a gitarista. 

Po štúdiu na gymnáziu Sladkovského vyštudoval Právnickú fakultu UK. Od roku 1982 hral v skupine Žentour. Od roku 1992 začal vystupovať sólovo. Hral tiež v muzikáloch (Pěna dní, Hamlet, Galileo), muzikál Hamlet sám zložil.

## Diskografia
### Albumy so Žentourom
* 1987 *[[Žentour 001]]* 
* 1987 *[[Žentour 002]]* 
* 1990 *[[Žentour 003]]*
* 1991 Žentour 005
* 2013 Žentour 007

### Sólové albumy
* 1992 *[[Na ptáky jsme krátký]]* 
* 1993 *[[Právě teď]]* 
* 1994 *[[Jenom tak]]*  
* 1995 *[[Některý věci jsou jenom jednou]]* 
* 1996 *[[Sliby se maj plnit o Vánocích]]*
* 1997 *[[Mít kliku]]*
* 2005 *[[Ikaros (album)|Ikaros]]*
* 2014 Všichni dobří andělé
* 2015 Na konci duhy

## Externé odkazy
* Oficiálne stránky
* Janek Ledecký na osobnosti.cz
* Cfn.cz
* Janek Ledecký dobývá svět s Hamletem!

## Zdroj

Kategória:Českí rockoví speváci
Kategória:Českí rockoví gitaristi
Kategória:Českí popoví speváci
Kategória:Českí popoví gitaristi
Kategória:Českí herci divadelných muzikálov
Kategória:Osobnosti z Prahy
Kategória:Absolventi Právnickej fakulty Karlovej univerzity
Ortorula

**Ortorula** alebo **leukokrátna rula** je premenená hornina, ktorá vznikla premenou kyslých až intermediárnych vyvretých hornín ako sú granitoidy, granodiority, kremité diority a ďalšie, v amfibolitovej fácii.

Termín *ortorula* (orthogneiss) zaviedol roku 1891 K. H. Rosenbusch.

## Vznik
Orotruly vznikajú viacerými spôsobmi:
* ako produkt regionálnej metamorfózy takzvaných kremenno-živcových hornín, teda kyslých a intermediárnych protolitov v amfibolitovej fácii. Je súčasťou radu: porfyroid - ortorula - svetlý granulit.
* parciálnym tavením pararúl a usmernením svetlej zložky (tzv. leukosóm) v migmatitoch.
* synkynematickou intrúziou granitov do mobilných strižných zón za vzniku usmernenej rovnobežnej plošnej stavby živcov a sľúd.
* plastickou deformáciou živcov, kremeňa a sľúd, vznikajú mylonitické ortoruly.

Samostatnou genetickou kategóriou sú alkalické ortoruly s vyšším obsahom modrých alkalických amfibolov (riebeckit, arfvedsonit) a pyroxénov (egirín). Vo vyššej časti amfibolitovej fácie tiež vznikajú tzv. vysokostupňové ortoruly bez muskovitu, prevládajúcim ortoklasom a aluminosilikátmi (kyanit, sillimanit) a granátmi.

## Vlastnosti a minerálne zloženie
náhľad|vpravo|Vzorka stebelnatej ortoruly s typickým rozpadom. Vznikla silnou regionálnou metamorfózou kyslých vyvretých hornín za spolupôsobenia jednosmerného tlaku. Doubravčanská stebelnatá ortorula z lokality Doubravčany, obec Zásmuky, okres Kolín, Česko.
Sú to hrubo až strednozrnné, výrazne bridličnaté horniny, v ktorých prevláda kremeň, biotit, muskovit, K-živec, menej plagioklas. Vedľajšie minerály tvorí granát, kyanit prípadne hornblend.

## Výskyt
Ortoruly sú v oblasti jadrových pohorí a veporskom pásme na Slovensku skôr zriedkavé. Ich systematickému výskumu sa v Západných Karpatoch dosiaľ nikto nevenoval. Známe sú výskyty v Sľubici a Čiernej hore, Vysokých Tatrách a v Nízkych Tatrách na viacerých miestach napr. v okolí Čierneho Balogu v kohútskom kryštaliniku, kde sú označované ako muráňske ortoruly.

V Českom masíve sú bežné v Krušných horách. Viaceré ruly z Česka majú aj svoje lokálne názvy ako bítešská rula, mirotické a starosedelské, bechyňská ruly, rovnako ako časť kouřimských rúl.

## Referencie


## Iné projekty
.

Kategória:Premenené horniny
Rineloricaria

**Rineloricaria**, po slovensky **[[obrnenec]]**, je rod rýb z čeľade lorikáriovité (*Loricariidae*).

## Pôvod
Pochádza z Južnej Ameriky (oblasti tokov Amazonky, Paraguaja a La Platy).

## Zdroj
* ROMIG, Thomas.: *Příroda do kapsy: Akvarijní ryby* ISBN 80-205-1033-8

## Iné projekty

Kategória:Lorikáriovité
Kategória:Akváriové ryby
Návrat (občianske združenie)

**Návrat** je občianske združenie, špecializovaná mimovládna inštitúcia na Slovensku zaoberajúca sa vyhľadávaním a prípravou náhradných rodín pre opustené deti, sociálnou prácou s rodinami v krízovej situácii, vzdelávaním, odborným poradenstvom a medializáciou problematiky náhradnej starostlivosti. Organizácia sa snaží -  v rámci spoločenských a politických možností - prispievať aj k legislatívnej zmene systému starostlivosti o opustené deti.

Práca združenia je postavená na myšlienke, že iba rodina (vlastná, či náhradná) môže zmeniť život, ponúknuť porozumenie, lásku, bezpečie a prijatie deťom žijúcim v detských domovoch. Rodina je optimálnym prostredím, ktoré umožní dieťaťu rozvinúť jeho potenciál, a v ktorom môže dieťa dozrieť v plnohodnotnú bytosť. Víziou združenia Návrat je vytvorenie tolerantnej občianskej spoločnosti, v ktorej je systém starostlivosti o opustené deti postavený na rodinných modeloch.

## Externé odkazy
*oficiálna stránka združenia Návrat
*inšpiratívne web-stránky nielen pre rodičov: rozpravka.navrat.sk, hra.navrat.sk, rodicvpohode.navrat.sk
*www.adopcia.sk

Iné odkazy venované problému opustených detí:
*Rozum a cit
*Detské centrum 
*Úsmev ako dar

Kategória:Občianske združenia na Slovensku
Kategória:Organizácie založené v 1993
Bedócia madagaskarská

**Bedócia madagaskarská** (lat. *Bedotia geayi*) je druh ryby z čeľade *[[Melanotaeniidae]]*.

## Pôvod
Pochádza z Madagaskaru.

## Zdroj
* Thomas Romig: *Příroda do kapsy: Akvarijní ryby* ISBN 80-205-1033-8

## Iné projekty
 

Kategória:Melanotaeniidae
Kategória:Akváriové ryby
Atletické tretry

:*Nemýliť si s pojmom [[Zlatá tretra]].
[[Súbor:Nieuwespikes2.jpg|thumb|Príklad tretier od firmy [[Nike (firma)|Nike]]]]
*'Atletické tretry''' sú bežecká športová obuv, ktorú používajú atléti súťažiaci na tartane. Podľa typu použitia (skokanské, šprintérske, atď.) sa líši rozmiestenie, počet a veľkosť klincov na podrážke.

V súčasnosti medzi významejších výrobcov patria firmy: Nike, Adidas, Brooks, Mizuno, Saucony, Reebok, Asics, Puma, New Balance.

Kategória:Atletická obuv
Aterínka Boesemanova

**Aterínka Boesemanova** alebo **aterínka Bösemanova** (lat. *Melanotaenia boesemani*) je druh ryby z čeľade *[[Melanotaeniidae]]*.

## Pôvod
Pochádza z Novej Guinei (jazero Ajamaru).

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

## Iné projekty
 

Kategória:Melanotaeniidae
Kategória:Akváriové ryby
Návrat

**Návrat** môže byť:
* príchod/odchod na pôvodné miesto
* obnovenie predchádzajúceho, minulého
* názov občianskeho združenia, pozri Návrat (občianske združenie)
* film z roku 2020, pozri Návrat (film z roku 2020)
Recoil

**Recoil** môže byť:
* skupina vedená bývalým členom skupiny Depeche Mode, pozri Recoil (hudobná skupina)
* počítačová hra, pozri Recoil (počítačová hra)
Slovenské autonomistické hnutie

alt=Pribinove slávnosti v Nitre 15.8. 1933|vľavo|náhľad|320x320bod|Predstavitelia autonomistických strán,  Andrej Hlinka (HSĽS) a Martin Rázus (SNS) na Pribinových slávnostiach v Nitre v roku 1933
**Slovenské autonomistické hnutie**  alebo **slovenský autonomizmus** bolo autonomistické hnutie v medzivojnovom období v ČSR, ktorého hlavnou predstaviteľkou bola HSĽS. Hlavnými predstaviteľmi boli Andrej Hlinka, Jozef Tiso, Alexander Mach, Vojtech Tuka. Návrhy na vytvorenie slovenskej autonómie boli predložené parlamentu v rokoch 1919 (SNS) ako aj 1921, 1922, 1930 a 1938 (HSĽS). 

Snahou bola zmena centralistického systému organizácie štátu v prospech väčších právomocí pre Slovensko. Istým ústupkom od štátneho centralizmu bolo zavedenie krajinského zriadenia v júli 1927, ktoré do platnosti vstúpilo v roku 1928. Slovensko sa tak stalo samostatnou administratívnou "krajinou", na ktorej čele stál krajinský prezident a celoslovenský krajinský úrad. Podstata centralistického usporiadania sa tým však výrazne nezmenila.

Hnutie dosiahlo svoj cieľ, t. j. zavedenie slovenskej autonómie, až po mníchovskom diktáte. Na schôdzke predstaviteľov slovenských politických strán v Žiline 5. a 6. októbra 1938 HSĽS predložila občianskym stranám svoj návrh autonómie. Tie ho prijali a pražská vláda návrh tiež akceptovala. 7. októbra vymenovala krajinskú autonómnu vládu, na ktorej čele stál Jozef Tiso (druhá česko-slovenská republika).

## Referencie

Kategória:Dejiny Slovenska
Fotograf

náhľad|Fotograf

**Fotograf** alebo **fotografista** je osoba, ktorá zaznamenáva obrazy pomocou fotoaparátu na médium (napr. kinofilm, pamäťové karty atď.). Pre fotografa môže byť fotografovanie povolaním i koníčkom, preto možno fotografov deliť na profesionálnych a amatérskych.

Fotografi sa často delia podľa predmetu ich fotografie. Niektorí sa špecializujú na fotografovanie scenérií a ich diela sú námetmi blízke maľbám krajiniek, iní sa bežne špecializujú na zachytenie portrétov. Samostatnou kategóriou sú autori reportážnej fotografie a dokumentárnych záberov, módnej, reklamnej či úžitkovej fotografie. Paparazzi sú fotografi, ktorí sa špecializujú na fotografovanie známych osobností.

Medzi najznámejších slovenských fotografov patria Karol Kállay, Karol Plicka, či Ivan Hoffman, zo súčasných umelcov Mária Švarbová.

## Referencie


## Pozri aj
* Fotografovanie

## Iné projekty

Kategória:Fotografia

Kategória:Povolania
Kategória:Umelecké povolania
Saxofón

**Saxofón** je dychový nástroj vyrábaný prevažne z mosadze. Nástroj bol pôvodne skonštruovaný za účelom zaplnenia medzery medzi dychovými drevenými a dychovými plechovými nástrojmi. Technicky sa radí medzi drevené nástroje. Aj napriek tomu že má nižší rozsah ako jeho predchodca klarinet, časom získal ešte väčšiu popularitu. Je využiteľný v koncertných zoskupeniach, ale aj veľkých orchestroch. Obľubu získal predovšetkým v žánroch jazzu, dychovky a rocku.

## Popis a stavba
Saxofón sa skladá z tela, nasaditeľného esa a hubice, ľudovo nazývanej aj hubička. Tá býva obvykle vyrobená z kovového, alebo kaučukového materiálu . Materiál hubice má vplyv na zvuk saxofónu. Kovové telo je doplnené klapkami, vystlanými kožou (napr. hadia), ktoré stláčaním a priliehaním k telu vytvárajú jednotlivé tóny.

## Typy saxofónov
Základnými typmi sú sopranino, soprán, alt, tenor, barytón, bas a kontrabas.

## História
Saxofón skonštruoval belgický nástrojár, flautista a klarinetista Adolphe Sax v roku 1840. Nástroj vznikol dva roky po jeho príchode do Paríža, kde hľadal väčšie pochopenie pre svoje vynálezy. Malé uznanie verejnosťou prišlo však až po priaznivej kritike uznávaného Hectora Berlioza. Schválenie nového patentu však neukončilo problémy s jeho prijatím. Sax bol napádaný odporcami i imitátormi, ktorí robili nástroju zlú povesť. Absolvoval viacero súdov, ktoré síce vyhral, ale dvakrát kvôli nim skrachoval. Napriek tomu však hru na saxofón prednášal na parížskom konzervatóriu. V roku 1870 však odbor zrušili, pričom obnovený bol až v roku 1942.

## Pozri aj
* Dychový nástroj
* Hudobný nástroj

thumb|Jay C. Easton s desiatimi zástupcami saxofónovej rodiny. Od najväčšieho po najmenší: ''kontrabasový'', ''basový'', ''barytonový'', ''tenorový'', ''tenorový in C'', ''altový'', ''mezzosopránový in F'', ''sopránový'', ''sopránový in C'', ''sopraninový''.
thumb|Schéma saxofónu

## Iné projekty

## Externé odkazy
* Encyklopedia.sme.sk 
* Saxofón oslavuje "oficiálnu" stošesťdesiatku
* Quido.cz/Objevy


Kategória:Hudobné nástroje
Kategória:Dychové nástroje
Kategória:Drevené dychové nástroje
Kategória:Aerofóny
Dúhovka trojpruhá

**Dúhovka trojpruhá** (lat. *Melanotaenia trifasciata*) je druh ryby z čeľade *[[Melanotaeniidae]]*.

## Pôvod
Pochádza z Austrálie (polostrov Cape York, Northern Territory).

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

Kategória:Melanotaeniidae
Kategória:Akváriové ryby
Hviezdoslavova trieda

**Hviezdoslavova trieda** je osou nitrianskeho sídliska Klokočina. Patrí medzi najväčšie ulice v meste Nitra.

## Vybavenie a doprava
Na tejto ulici sa nachádzajú obchodné domy (Kaufland, Billa, Lidl), poliklinika, športové ihriská a takisto kostol. Bola vybudovaná ako 6-prúdová cesta, z ktorej sú na jazdu určené 4 prúdy, a na parkovanie a pre potreby MHD 2 prúdy na opačných krajoch. Ústia do nej ulice Braneckého, Pražská, Pavla Straussa, Mikovíniho, Dolnočermánska, Čajkovského, Baničova, Kmeťova, Šúdolská, Jarocká a Edisonova. Po celej dĺžke sa nachádza celkovo 5 svetelných križovatiek a 8 zastávok MHD (Poliklinika Klokočina, Mikovíniho, Čajkovského a Rázc. Kmeťova (iba v jednom smere)). Premáva po nej celkovo 10 liniek. V roku 2010 na nej bolo vykonané frézovanie vozovky a v roku 2011 rekonštrukcia vozovky (asfaltovanie a obnova kanálových príklopov).

## Galéria

File:Hviezdoslavova trieda.JPG|thumb|Hviezdoslavova trieda


Kategória:Ulice v Nitre
Kategória:Klokočina
Kategória:Pomenovania podľa Pavla Országha Hviezdoslava
Drevený dychový nástroj

**Drevené dychové nástroje** sú dychové hudobné nástroje, ktorých tón vzniká nárazom vzduchu na hranu otvoru alebo rozkmitaním plátku, a ktorých výška tónu je určovaná rezonančnou frekvenciou vzduchového stĺpca. Pôvodne sa vyrábali z dreva, avšak niektoré moderné drevené nástroje ako je napr. saxofón a priečna flauta sú vyrobené z iných materiálov.

## Druhy drevených nástrojov

* Jednoplátkové - používajú plátok, čo je tenké drievko, vyrobené zo zdrevnatelej guľatiny najväčšieho priemeru trsteníka obyčajného (Arundo donax), (niekedy sa vyrába aj z plastu), ktorý je za pomoci ligatury pripevnený k otvoru hubičky. Hneď ako je medzi hubičku a plátok vhnaný vzduch, plátok sa rozkmitá a tým sa vytvorí tón. Medzi jednoplátkové nástroje zaraďujeme saxofóny a klarinety.
  
* Dvojplátkové - používajú plátok, ktorý sa skladá z dvoch dokonale opracovaných kúskov trsteníka obyčajného (Arundo donax), rastliny podobnej bambusu. Tieto kúsky sú spojené dohromady v spodnej časti. Plátok je upevnený vo vrchnej časti nástroja a pri vhnání vzduchu sa rozkmitá.

* Flauty - tón vzniká nárazom vzduchu na hranu otvoru.

Medzi drevené dychové nástroje zaraďujeme tieto dychové nástroje:
* zobcová flauta
* priečna flauta, pikola
* klarinet, basklarinet
* hoboj, anglický roh
* fagot, kontrafagot
* historické alebo ľudové nástroje: fujara, koncovka, basetový roh, šalmaj a dašie
* saxofón, altsaxofón, tenorsaxofón

## Pozri aj
* Dychový nástroj
* Hudobný nástroj

## Iné projekty

## Zdroj


Kategória:Dychové nástroje
Kategória:Aerofóny
PostFinance-Arena

**PostFinance-Arena** (pôvodne: **Eisstadion Allmend** a **Bern Arena**) je hokejová aréna v Berne, Švajčiarsko. Primárne sa využíva na ľadový hokej a svoje domáce zápasy tu odohráva tím SC Bern. Aréna bola postavená v roku 1967 a pojme 16 879 ľudí. Charakteristickou črtou arény je najväčší sektor na státie v aréne na svete s kapacitou 11 862 divákov.

PostFinance Arena je hlavnou halou Majstrovstiev sveta v ľadovom hokeji 2009.

1. októbra 2009 sa tu uskutočnil prvý ročník Victoria Cupu.

Pôvodne sa tu mala uskutočniť i kvalifikácia hokejovej ligy majstrov, ale kvôli rekonštrukcii štadióna sa tak nestalo.

## Rekonštrukcia
Kvôli svojmu veku nemohla PostFinance Arena byť dejiskom Majstrovstiev sveta v ľadovom hokeji 2009. Preto musela byť rekonštruovaná, čo v konečnom hľadisku aj rozhodlo o výbere Bernu, Švajčiarskou hokejovou federáciou ako centrálnym dejiskom MS 2009.
Po rekonštrukcii počas Majstrovstiev sveta v ľadovom hokeji 2009 sa na celom sektore na státie namontujú sedadlá, čím sa kapacita zníži na 13 000 miest. Po majstrovstvách sa opäť obnoví sektor na státie, ale bude menší ako predtým (10 272 miest), ale zvýši sa celková kapacita na 17 000 miest, čo je viacej ako mala pred rekonštrukciou.

## Diváci
Posledné roky býva v PostFinance Arene najväčší počet fanúšikov z európskych líg. V sezóne 2006/2007 bola priemerná návštevnosť arény 15 993 divákov a o sezónu neskôr 15 939.

## Referencie

## Iné projekty

## Externé odkazy
* Oficiálna stránka

Kategória:Hokejové štadióny vo Švajčiarsku
Kategória:Stavby v Berne
Kategória:Šport v Berne
Kategória:Architektúra z 1967
Coryphantha

**Coryphantha** je rod kaktusov z čeľade kaktusovité *(Cactaceae)*. Je rozšírený v Mexiku, USA a južnej Kanade.

## Synonymá
* ***Aulacothele*** Monv.
* ***Cumarinia*** Buxb.
* ***Glandulifera*** (Salm-Dyck) Fric
* ***Lepidocoryphantha*** Backeb.
* ***Roseia*** Fric

## Zdroj
* *Zdeněk Fleischer, Dr. Bohumil Schütz - Pěstování kaktusů*

## Iné projekty

Kategória:Kaktusovité
Gumon

**Gumon** bola chemická továreň na Košickej ulici v Bratislave z roku 1911, ako pobočný závod Kablo (Továreň na káble, a.s. Bratislava) . Vyrábali sa v nej vrstvené elektroizolačné materiály, v roku 1915 získala patent na bakelit, jednu z prvých kompozitných hmôt. Vyrábal sa tu tiež gumon, gumoid, futurit, pertinax, tvrdený papier a plátno. Výroba však bola časom zastavená po sťažnostiach obyvateľov na zápach šíriaci sa z prevádzky. Fabrika bola asanovaná v roku 2008. 

V súčasnosti sa na pozemku nachádza developerský projekt výškových budov.

## História
Gumon vznikol 13. júla 1911 na dnešnej Košickej ulici (vtedy Ludwigova ulica) v Bratislave ako pobočka vedľajšieho podniku Kablo. Stavbu realizovala spoločnosť Pittel & Brausewetter. Továreň pozostávala z viacerých budov, ako prvá bola postavená pozdĺžna hala lisovne, v medzivojnovom období sa továreň dostavala na štvorkrídlový uzatvorený komplex s vnútorným dvorom. Po roku 1950 sa areál rozšíril o neďalekú továreň Herkules, ktorej budovy boly postupne zbúrané a postupne do roku 1970 nanovo postavené. Postupom času pribudli nové budovy aj v pôvodnom areáli Gumon, tie ale už neovplyvnili celkový architektonický výraz továrenského komplexu. 

Cenná lisovňa bakelitu mala ambície zapísať sa medzi technické pamiatky a tak si zabezpečiť ochranu pred zbúraním. Investorská spoločnosť Koruna Invest, a.s., ktorá tu plánovala postaviť komplex Klingerka vrátane 22-podlažného hotela a 45-podlažného mrakodrapu s výškou 157 metrov, však nerešpektovala povolenie stavebného úradu, ktoré búranie lisovne bakelitu nepovolilo. Budova bola v roku 2008 zbúraná napriek tomu, že bola v procese vyhlásenia za kultúrnu pamiatku a pozemky ostali nezastavané. 

Továreň Gumon sa nachádzala v oblasti, ktorá je zaťažená značným ekologickým znečistením. V areáli sa nachádza ropné jazero, ktoré je dôsledkom bombardovania bývalej rafinérie Apollo Američanmi v roku 1944 a zvyšky ropy sa nachádzajú v širokom okolí.

V máji 2017 celý areál odkúpila od firmy Koruna Invest, a.s. developerská spoločnosť JTRE, ktorá na danom území plánovala výstavbu polyfunkčného komplexu s pracovným názvom Klingerka II a Klingerka III. V auguste 2022 začal developer s čistením pozemkov a s prípravou na výstavbu.

## Pozri aj
* Kablo
* Klingerka
* Matador Petržalka
* Apollo

## Referencie

## Externé odkazy
* Fotografie areálu Gumon na portáli Imhd.sk

Kategória:Továrne v Bratislave
Kategória:Zaniknuté podniky na Slovensku
Kategória:Chemické podniky na Slovensku
Kablo

right|thumb|Miesto, kde kedysi stáli výrobné haly Kablo

**Kablo** bola továreň v Bratislave založená v roku 1895, ktorá sa zaoberala výrobou elektrotechnického materiálu, predovšetkým silnoprúdových káblov a vodičov. V roku 1905 mal závod rozlohu už 15 000 m².

V máji 1996 bol spoločnosti udelený certifikát kvality podľa medzinárodnej normy DIN EN ISO 9001. V roku 1997 firma získala Cenu Slovenskej republiky za kvalitu 1997.

Po ukončení výroby kúpila pozemok aj s budovami továrne slovenská investorská spoločnosť HB Reavis Group, ktorá tu v rokoch 2014 až 2018 postavila veľký kancelársky komplex Twin City s troma 7-poschodovými budovami s označením A, B a C, a 23-poschodovou výškovou budovou Twin City Tower s výškou 92 metrov. Spoločnosť pre tieto záujmy potrebovala pozemok vyčistiť a všetky objekty továrne boli v rokoch 2007 - 2008 kompletne zbúrané. V areáli sa nachádzalo niekoľko cenných objektov, ktoré mali možnosť byť zapísané medzi technické pamiatky a ochránené pred zbúraním. Investorská spoločnosť preto v predstihu požiadala pamiatkový úrad o zápis najcennejšieho objektu, Feiglerovej kotolne medzi pamiatky. Nepružnosťou úradov bolo však spôsobené, že pamiatkový úrad na túto požiadavku nereagoval, preto spoločnosť podľa vlastných slov nemala inú možnosť, ako údajne staticky narušenú budovu zbúrať a ochrániť tak obyvateľov.

## Externé odkazy
* KABLO Bratislava 
* Kablo padlo. Bez povolenia

Kategória:Zaniknuté podniky na Slovensku
Kategória:Továrne v Bratislave
Atletický most 2008

**Atletický most 2008** bol 6. ročník atletického mítingu, ktorý je organizovaný atletickým klubom AK Spartak Dubnica nad Váhom. Považuje sa za najvýznamnejší míting na Slovensku. Súťaž prebiehala 7. septembra na Mestskom štadióne v Dubnici. V pretekoch bola zaradená disciplína pre žiačky (beh na 600 m) a žiakov (beh na 1000 m) v rámci *Hľadáme nového [[Jozef Plachý|Jozefa Plachého]]*.

## Výsledky
### Muži

### Ženy

#### Žiacke disciplíny
##### Chlapci

##### Dievčatá

## Referencie


## Externé odkazy
* oficiálna webstránka 
* výsledky + informácie 

Kategória:Atletické súťaže
Trombón

**Trombón** môže byť:
*v hudbe:
**ventilová pozauna
**pozauna vôbec
*v histórii zbraní:
**druh historickej pušky určenej pre streľbu čiernym strelným prachom a hromadnú strelu a s luntovou, kresadlovou alebo perkusnou zámkou, určujúcim je rozšírené ústie hlavne pre jednoduchšie nabíjanie, pozri trombón (mušketa)
**tercerol
Plechový dychový nástroj

right|thumb|Tuba
**Plechové dychové nástroje** sú dychové hudobné nástroje, v ktorom tón vzniká rozochvením stĺpca vzduchu pomocou pier hráča.

Na nástroj sa nasadzuje nátrubok (náustok). Plechové dychové nástroje sa obvykle vyrábajú z mosadzného plechu.

Medzi plechové dychové nástroje nástroje okrem iných patria:

* trúbka
* krídlovka
* kornet
* piccolo trúbka
* vrecková trúbka 
* basová trúbka
* pozauna 
* lesný roh
* barytónový roh
* altový roh
* eufónium
* tuba 
* trombón 
* heligón
* suzafón 
* bombardón

## Výška tónu
Na plechové dychové nástroje je možné zahrať radu alikvotnych tónov, ktoré sa určujú napätím pier pri tvorbe tónu. Jemnejšie rozčlenenie hraných tónov sa prevádza zmenou dĺžky nástroja. Nástroj je v princípe dutá trúbka, najbežnejším spôsobom zmeny jej dĺžky je zaraďovanie odbočiek. K tomu slúži ventilová alebo piestová mechanika. Odbočky bývajú obvykle 3-4, ich dĺžka je volená tak, aby sa ich zaradením znížila výška tónu o poltón (druhá klapka), tón (prvá klapka), jeden a pol tónu (tretia klapka), alebo súčet niektorých kombinácii predchádzajúcich hodnôt. 

Iný spôsob je zvolený u znižcovej pozauny, kde je dĺžka nástroje menená pomocou dvojice posuvných dielov, vložených do seba.

Medzi dychové nástroje patrí aj Fanfára.

## Použitie v hudbe
Plechové dychové nástroje sa samozrejme bežne používajú tak ako v oblasti vážnej (artificiálnej) hudby aj v odbore populárnej hudby resp. popmusic. V populárnej hudbe majú veľké využitie najmä v oblasti klasickej tanečnej hudby (tzv. stredný prúd), ďalej potom aj v oblasti ľudovej dychovej hudby (napr. slovenské ľudovky, *česká lidovka*). Veľmi významnú rolu hrajú tiež v jazzovej hudbe. Najmä v jazze a v dychovej hudbe sa niekedy používajú tzv. dusítka, keď hráč rukou umelo pridusuje resp. tlmí prúd vzduchu vychádzajúceho von z nástroja (v začiatkoch americkej jazzovej hudby sa k tomuto účelu používali napr. gumené inštalatérske zvony).

## Pozri aj
* Dychový nástroj
* Hudobný nástroj

## Iné projekty

## Zdroj


Kategória:Aerofóny
Ženská štvorhra na US Open 2008

**Ženská štvorhra na US Open 2008** sa hrala ako súčasť US Open 2008 od 25. augusta do 7. septembra.

## Výsledky
### Legenda
* Q = kvalifikant
* WC = divoká karta
* LL = lucky loser
* r = skreč
* w/o = walkover

### Finále

### Horná polovica
#### Sekcia 1

#### Sekcia 2

### Dolná polovica
#### Sekcia 3

#### Sekcia 4

Kategória:US Open 2008
Nordvik (Nórsko)

**Nordvik** je bývalá obec v Nordlande v Nórsku.

Bola vytvorená oddelením z obce Herøy 1. júla 1917. V tom čase mala 1 530 obyvateľov.

1. januára 1962 sa stala časťou novej obce Dønna. Pred spojením tu žilo 1 293 obyvateľov.

Kategória:Obce v Nórsku
Nordvik

**Nordvik** môže byť:
* bývalá obec v Nórsku, pozri Nordvik (Nórsko)
* bývalý prístav v Rusku, pozri Nordvik (Rusko)
Nordvik (Rusko)

right|thumb|Poloha ruského Nordviku

**Nordvik** (rus. Нордвик) bol prístav v Mori Laptevovcov pri ústí rieky Chatanga. Nachádzal sa na polostrove západne od zálivu. Pôvodne tu bolo malé mesto a trestanecká kolónia. Podnebie je výnimočne drsné, s predĺženými mrazivými zimami.

## Iné projekty

Kategória:Mestá v Rusku
Nordland

thumb|Poloha

**Nordland** je územnosprávna jednotka v severnej časti Nórska. Správnym centrom územia je mesto Bodø. Správcom kraja Nordland je Fylkesmann i Nordland. Počet obyvateľov dosiahol v roku 2005 237 057. Rozloha kraja je 38 327 km².

Nordland hraničí na severe s krajom Troms, na juhu s krajom Nord-Trøndelag a na východe so švédskymi länmi Västerbottens län a Norrbottens län. Na západe je Nórske more.

## Iné projekty

Kategória:Kraje v Nórsku
Slovenský pohár vo futbale 2008/2009

**[[Slovenský pohár vo futbale|Slovenský pohár]]** vo futbale v sezóne **[[2008]]/[[2009]]** bol 40. ročník slovenskej pohárovej súťaže. Vyhral klub MFK Košice, ktorý vo finále v NTC SFZ zvíťazil nad Artmediou Petržalka 3:1 a ako víťaž bol nasadený do 3. predkola Európskej ligy.

## Termíny
* **1. kolo** - 5. august
* **2. kolo** - 16. september
* **3. kolo** - 30. september
* **Štvrťfinále** - prvé zápasy 21. októbra, odvety 4. novembra
* **Semifinále** - prvé zápasy 22. apríla, odvety 5. mája
* **Finále** - 20. mája v NTC SFZ, Senec

## Výsledky
### 1. kolo
#### Skupina Západ

#### Skupina Východ

### 2. kolo
#### Skupina Západ

#### Skupina Východ

### 3. kolo

### Štvrťfinále

### Semifinále

### Finále

## Poznámky
#  na pokutové kopy 2:4
#  na pokutové kopy 3:5
#  na pokutové kopy 3:4
#  na pokutové kopy 1:3
#  na pokutové kopy 6:5
#  na pokutové kopy 5:4
#  na pokutové kopy 3:4
#  na pokutové kopy 3:5
#  postup vďaka víťazsvtu na pokutové kopy
#  postup vďaka viac streleným gólom na ihrisku súpera
#  zápas sa odohral 4. marca
#  zápas sa odohral 18. marca

## Referencie
* futbal.zoznam.sk
* profutbal.sk 


Kategória:Futbal v 2008
Kategória:Futbal v 2009
Kategória:Slovenský pohár vo futbale
Trinity

**Trinity** môže byť:
* v USA:
**Trinity (rieka v Texase)
**Trinity (rieka v Kalifornii)
**súostrovie na Aljaške, pozri Trinity (súostrovie)
**pohorie v Kanade, pozri Trinity (pohorie)
* americký jadrový test uskutočnený v roku 1945, pozri Trinity (jadrový test)
* polyfunkčný projekt v Bratislave, pozri Trinity (Bratislava)

## Pozri aj
*Projekt Trinity
*Trinity group
Trstěnice (okres Svitavy)

**Trstěnice** je obec v Česku v okrese Svitavy v Pardubickom kraji. 31. decembra 2007 tu žilo 517 obyvateľov, z toho 261 mužov a 256 žien. 

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu Svitavy
Groovin’ Heads

**Groovin’ Heads** je slovenská inštrumentálna skupina, ktorá pôvodne vznikla ako voľné hudobné združenie okolo hudobníkov z východného Slovenska, hrajúcich na dychové hudobné nástroje: Pavla Jeňu (Košice - trúbka) a Mária 'Gapu' Garberu (Prešov - saxofón). V súčasnosti zostavu skupiny doplnili Marcel Buntaj (bicie) a basgitarista Martin Gašpar. Hudobný štýl skupiny je zmesou funku, džezu, fusion a soulu.

V roku 2005 skupine vyšiel album s názvom *[[Overstep]]* (*Prešľap*). Okrem inštrumentálnych skladieb sa na albume nachádzajú aj skladby, ktoré naspieval Peter Lipa s Annou Babjakovou a singel „Get a jive“, ktorý naspieval Andy Belej. Na nahrávaní hosťovali aj gitarista Miroslav Šály, gitarista Petr Bič, hráči na klávesové nástroje Martin Ferenčík a Marián Čekovský, basgitarista Ján Smékal, či bubeník Viliam Stanek.

## Členovia skupiny
*Mário 'Gapa' Garbera - alt, tenor, sopran, ewi saxofón,
*Marián Slávka - bicie,
*Miroslav Šály - gitara,
*Arpád Farkaš - klávesy,
*Michal Šimko - basgitara,

### Súčasná aktuálna zostava (r. 2010)
*Mário Gapa Garbera - saxofón, , Marián Slávka - bicie, 
*Michal Šimko - basgitara, 
*Miroslav Šály - gitara, 
*Arpád Farkaš - klávesy

## Diskografia
* 2005 - *[[Overstep]]*

## Externé odkazy
Gapa & Groovin' Heads Homepage

Kategória:Slovenské hudobné skupiny
Kategória:Hudobné skupiny z 2005
Rotštejn

náhľad|Zrúcaniny hradu Rotštejn

**Rotštejn** je zrúcanina hradu v Českom raji. Nachádza sa približne 9 km od Turnova, na okraji prírodnej rezervácie Klokočské skály. Zrúcanina je čiastočne vystavaná a čiastočne vtesaná do blokov pieskovcových skál.

## História
Hrad bol založený v druhej polovici 13. storočia. Ako prvý majiteľ je uvádzaný Jaroslav z Hrutwice, ktorý nechal hrad postaviť pre syna Voka z Rotštejna. V roku 1318 bol hrad vypálený a v nasledujúcich rokoch postupne obnovovaný. Od roku 1360 patril hrad Ješekovi z Rotštejna, ktorý od kráľa Karola IV. získal povolenie usporadúvať týždenné hry v blízkej obci Klokočí. V roku 1413 rod Rotštejnovcov vymrel a celé panstvo pripadlo Vaňkovi Paldrovi z Vařin. Ten celé panstvo vlastnil počas husitských vojen. Hrad pravdepodobne nebol husitmi vypálený (na rozdiel od iných okolitých hradov, napr. Valdštejn či Návarov). Husitskú prítomnosť na hrade nepotvrdzujú ani archeologické nálezy či písomné pramene. V neskoršej písomnej zmienke z roku 1540 sa hrad uvádza ako opustený, so skalami a stenami zborenými na nádvorí.Počas tridsaťročnej vojny bolo toto miesto využívané ako úkryt obyvateľov pred vojakmi. Obyvatelia sa skrývali v dutinách vytesaných do pieskovcových skál, ktoré boli mylne pokladané za hradné koniarne. V 19. storočí bolo toto miesto postihnuté mohutným zosuvom kameňov.

## Iné projekty

## Externé odkazy
* Rotštejn na webe Interregiónu Jičín

## Zdroj

Kategória:Hrady a zámky v Libereckom kraji
Technológ (bábky)

**Technológ** alebo **bábkarský technológ** je profesia výrobcu bábok pre bábkové divadlo.

Technológ je často rezbárom, obvykle však vylepšuje a navrhuje konštrukciu a pohybový mechanizmus bábok, spravidla marionet. Robí tak podľa výtvarných návrhov výtvarníka, nie je však vôbec neobvyklé, že osoba výtarníka a technológa splýva. Pravidlom to bolo v minulosti, dnes je to časté v amatérskom divadle.

## Významní slovenskí bábkarskí technológovia
*Anton Duša

## Súvisiace články
*Bábkoherec


Kategória:Povolania
Marmóza myšovitá

**Marmóza myšovitá** () je vačkovec. Je to jedna z najmenších vačíc na svete. Vie veľmi dobre liezť po stromoch.

## Výskyt
Prevažne sever a stred Južnej Ameriky – amazonské dažďové lesy (hlavne okolo vodných tokov)

## Opis
Je dlhá 11 – , výnimočne . Váži 15 – 30 gramov, výnimočne 45 gramov.

Rodí 5 – 8 mláďat po 60 – 80 dňoch gravidity. Marmóza myšovitá sa živí vajcami, jaštericami, hmyzom, pavúkmi a ovocím.

## Referencie

## Zdroj

## Iné projekty

Kategória:Vačicovité
Kategória:Najmenej ohrozené druhy
Vakomyš pazúrikatá

**Vakomyš pazúrikatá** (*Neophascogale lorentzi*) patrí medzi vačkovce. Žije v Indonézii a Papui-Novej Guinei.

Jej váha sa pohybuje medzi 200 až 250 g a dosahuje dĺžku (bez chvosta) až 16 – 23 cm. Chvost má 16 – 23 cm. 

Má veľké pazúry, ktoré používa na lov potravy, ktorú tvoria prevažne larvy a hmyz.

## Referencie

## Zdroj

## Iné projekty

Kategória:Kunovcovité
Kategória:Najmenej ohrozené druhy
Vačica virgínska

**Vačica virgínska** (*Didelphis virginiana*) je veľmi prispôsobivá a v Severnej Amerike aktívne zväčšuje územie, na ktorom žije. Využíva výhody plynúce z osídlenia človekom, hniezdi v hromadách stavebného odpadu či v prístavbách, vyhľadáva odpadky. Je všežravá a medzi jej potravu patria vtačie vajíčka, ale i kvetiny, ovocie a zdochliny. Vačica virgínska je najväčší americký vačkovec. Je aktívna v noci a obvykle žije na zemi. K tomu dobre šplhá a pláva. Nie je síce striktne teritoriálna, ale mimo obdobia párenia sa vyhýba ostatným jedincom svojho druhu.

## Rozmnožovanie
Samica môže mať až osemnásť mláďat v jednom vrhu, aj keď počet mliečnych bradaviek postačuje len pre trinásť. Mláďatá, ktoré prežijú, zostávajú prichytená na bradavkách 50 dní a vak opúšťajú za 70 dní.

## Únik pred predátormi
Pri vážnom ohrození vačica predstiera smrť, aby tým zmiatla predátorov. Dokáže ležať na boku až 6 hodín bez jediného náznaku pohybu. Ústa a oči sú otvorené a vačica nereaguje na akékoľvek podnety.

## Referencie

## Zdroj

## Iné projekty

Kategória:Vačicovité
Kategória:Najmenej ohrozené druhy
Vačica čiernoramenná

**Vačica čiernoramenná** () je vačica, ktorá pochádza z Južnej Ameriky. Bola nájdená v Amazonskom pralese v Bolívii, Brazílii, Kolumbii a Peru.

Tieto zvieratá žijú vysoko na stromoch. Živia sa plodmi a larvami. 

## Základné dáta
* hmotnosť: 200 – 600, výnimočne 700 gramov
* dĺžka: 21 – 27 cm, chvost môže dorastať až do dĺžky 31 cm

## Referencie

## Zdroj

## Iné projekty

Kategória:Vačicovité
Kategória:Najmenej ohrozené druhy
Kvalifikácia na Majstrovstvá sveta vo futbale 2010 – Európa

**[[Kvalifikácia na Majstrovstvá sveta vo futbale 2010]] - [[Únia európskych futbalových zväzov|Európa]]** prebiehala v ôsmich šesťčlenných skupinách a jednej päťčlennej skupine.

## Hrací systém európskej kvalifikácie
Víťazi deviatich kvalifikačných skupín si zabezpečia postup na záverečný turnaj Majstrovstiev sveta 2010. Osem tímov na druhých miestach s najvyšším počtom bodov (v prípade rovnosti bodov rozhoduje skóre) postúpi do baráže o zostávajúce štyri postupové miesta. Do hodnotenia tímov na druhých miestach sa zaratúvajú iba body a skóre zo zápasov s prvým, tretím, štvrtým a piatym tímom tabuľky. Pre tím s najnižším počtom bodov na druhom mieste (v prípade rovnosti najnižšieho počtu bodov dvoch alebo viacerých to bude pre tím s najhorším skóre) sa kvalifikácia končí.

## Skupiny

### Skupina 1

### Skupina 2

### Skupina 3

### Skupina 4

### Skupina 5

### Skupina 6

### Skupina 7

### Skupina 8

### Skupina 9

## Postavenie tímov na 2. mieste
Pretože 1 skupina má o 1 tím menej než ostatné, zápasy proti tímu na 6. mieste v každej skupine sa nezapočítavajú v tomto rebríčku. Výsledkom bude, že každý tím bude mať odohraných 8 zápasov a vytvorí sa tabuľka. Prvých 8 mužstiev postupuje do baráže.

Poradie sa bude určovať podľa nasledujúcich kritérií:
# Počet bodov
# Rozdiel skóre
# Viac strelených gólov

|}

## Baráž

## Zdroj

Európa
Kategória:Futbal v 2008
Kategória:Futbal v 2009
Technológ

**Technológ** môže byť:
*odborník v technológii, pozri pod technológia
*technický pracovník zodpovedajúci za vypracúvanie či dodržiavanie technologických predpisov
*výrobca bábok, pozri technológ (bábky)
Medal of Honor: Pacific Assault

***Medal of Honor: Pacific Assault*** is an action video game genre FPS, where the story takes place on the Pacific battlefield during World War II. The game is published by EA Games.

## Príbeh
Hráč sa ocitne v roli vojaka Tomasa Conlina, ktorého na začiatku hry rania počas o bojov na Tarawe, kde bojovala americká námorná pechota a japonská armáda. V šoku spomína na výcvik, Pearl Harbor, ostrov Makin, Guadalcanal a iné misie. Jeho kamaráti s ktorými bojoval sa volajú Frankie Minoso (veliteľ oddielu), Jimmy Sullivan (zdravotník družstva) a William Gaines (ostreľovač). Prežijú aj letecký boj nad morom, útok na Hendersonovo letisko a nočný výsadok na člnoch na ostrove Makin.

## Externé odkazy
* Medal of Honor:Pacific Assault na MobyGames 

Kategória:Počítačové hry
Kategória:Medal of Honor
Kategória:Počítačové hry z 2004
Kategória:First-person shooter
Kategória:Hry pre Windows
Dara Bubamara

**Dara Bubamara** (), vlastným menom **Radojka Kesić** (), známa ako **Rada Kesić** (), rod. **Radojka Adžić** (; * 21. máj 1976, Nový Sad) je srbská speváčka.

Vyrástla v Novom Sade, v mestskej časti Satelit. Jej rodičia sa presťahovali do Nového Sadu z mesta Derventa v Bosne a Hercegovine predtým, ako sa narodila.

## Piesne
Medzi jej najznámejšie piesne patrí „Košava sa Dunava“, ktorá mala veľký úspech v bývalej Juhoslávii (Srbsko a Čierna Hora) začiatkom 90. rokov.

V toku 2007 sa jej pieseň „Zidovi“ stala najpopulárnejšou turbo folk piesňou leta 2007. Úspech mali aj piesne „Dodirni me“, „Dobro jutro nikome“ a iné.

## Diskografia
* *Košava sa Dunava* (1993)
* *Željo moja* (1994)
* *Svi su tu* (1997)
* *Nisu to kiše* (1999)
* *Opa Opa* - Best of (2000)
* *Dvojnica* (2001)
* *Polje jagoda (Field of Strawberries)* (2002)
* *Bez milosti* (2005)
* *Dodirni me* (2007)

Kategória:Srbské popové speváčky
Kategória:Srbské folkové  speváčky
Kategória:Pop-folk speváci
Kategória:Osobnosti z Nového Sadu
Kolping Arena

**Kolping Arena** (známa ako **Eishalle Schluefweg** alebo **Zurich-Kloten Stadium**) je štadiónom, nachádzajúcim sa v blízkosti Švajčiarskeho mesta Zürich v predmestí Kloten. Bola postavená v roku 1997 a primárne slúži na ľadový hokej. Svoje domáce zápasy tu hrá tím Kloten Flyers. Pôvodný názov arény je Eishalle Schluefweg. V roku 2008 sa aréna premenoval na Kolping Arena, a tento názov bude mať minimálne 7 rokov.

V aréne sa konali v roku 2004 majstrovstvá sveta vo florbale.

Spolu s PostFinance Arenou bola dejiskom 73. majstrovstiev sveta v ľadovom hokeji.

## Referencie

Kategória:Hokejové štadióny vo Švajčiarsku
Kategória:Kloten
Kategória:Architektúra z 1997
Kategória:Stavby v kantóne Zürich
Vakomyš wongai

**Vakomyš wongai**  () je malý mäsožravý vačkovec, ktorý žije v Austrálii. Bol opísaný v roku 1983 a objavil ho austrálsky biológ Mike Archer.

## Základné údaje
Táto vakomyš dosahuje dĺžku 5 – 7,5 cm, výnimočne 9 cm; jej chvost meria 5 – 7 cm. Váži 6 – 12, výnimočne až 15 g.

## Potrava
Vakomyš wongai loví chrobáky, svrčky, pavúky a ďalšie bezstavovce, zväčša menšie ako 1 cm. Pri love v spinifexových trsoch (austrálska tráva) využíva najmä svoj vynikajúci čuch a sluch.

## Referencie

## Zdroj
*
*

## Iné projekty

Kategória:Kunovcovité
Kategória:Najmenej ohrozené druhy
Žiarivá hmota

[right|thumb|V [galaxia|galaxiách sme schopní pozorovať iba žiarivú hmotu napriek tomu, že väčšina ich hmotnosti pripadá na neznámu tmavú hmotu]]
**Žiarivá hmota** alebo **baryónová hmota** je hmota schopná vyžarovať alebo odrážať elektromagnetické žiarenie. Je zložená z baryónov. Jej opakom je tmavá hmota. Žiarivou hmotou sú tvorené všetky telesá na Zemi vrátane živých bytostí aj všetky objekty v slnečnej sústave, napriek tomu tvorí iba menšinu všetkej hmoty vo vesmíre.

Pokiaľ žiarivá hmota vysiela alebo odráža viditeľné svetlo, nazývame ju viditeľnou hmotou. Ak telesá vyžarujú alebo odrážajú elektromagnetické žiarenie inej vlnovej dĺžky, rozlišujeme gama zdroje, röntgenové zdroje, ultrafialové zdroje, infračervené zdroje a rádiové zdroje.

Podľa **elektrického náboja elementárnych častíc** sa žiarivá hmota delí na:
* koinohmotu - jej protóny majú kladný elektrický náboj a elektróny záporný. Všetky doteraz pozorované hviezdy a galaxie sú tvorené týmto druhom hmoty.
* antihmotu - jej protóny majú záporný elektrický náboj a elektróny kladný. V pozorovanom vesmíre sa dlhodobo nevyskytuje.

Kategória:Hmota
Kategória:Elektromagnetické zdroje
Tobogan (kĺzačka)

right|thumb|Tobogán

**Tobogan** je typ šmýkačky. Väčšinou je šmýkačka dlhšia a často s mnohými zákrutami a obyčajne býva zakončená vo vodnej nádrži alebo v bazéne.

Vyskytuje sa v akvaparkoch.

## Iné projekty

Kategória:Vodné športy
Eva Kristínová

**Eva Kristinová** (* 5. august 1928, Trenčín† 14. jún 2020, Bratislava) bola slovenská herečka, členka Činohry Slovenského národného divadla. Stvárnila širokú škálu ženských postáv, od dievčenských, rozohratého „Roku na dedine“ a *Felice* v Goldoniho „Štyroch grobianoch“, cez jej vari najmilšiu *Evu* v Stodolovej Bačovej žene a Shakespearovu *Lady Macbeth* až po *Matku Guráž*, spolu zhruba 80 postáv, zväčša dramatických. *Grande Dame* slovenského divadla.

## Život
Jej mladé roky boli poznačené tvrdým osudom jej otca Jozefa Martina Kristína, odsúdeného na smrť nemeckým vojenským súdom, ktorý ako veliteľ vojenského okruhu v Trenčíne odmietol v roku 1939 Nemcom vydať vojenské sklady, cez jeho povýšenie na brigádneho generála v roku 1947 až po jeho degradovanie a prepustenie z armády, potom ako v roku 1948 odmietol vstúpiť do komunistickej strany Česko-Slovenska. 

Pridala sa k SNP, kde slúžila ako spojka. V roku 1950 absolvovala Odborný divadelný kurz v Bratislave. Množstvo zaujímavých postáv vytvorila aj v rozhlase, televízii a filme. Bola známa aj ako recitátorka (aj v rozhlase a televízii), s obľubou sa venovala najmä slovenským baladám, aj ako šansonierka. 

Jej repertoár poézie je široký, ovláda spamäti značnú časť Hviezdoslavovej tvorby. K 80. narodeninám spísal Ján Čomaj jej pamäte vydané pod názvom *Spomienky herečky*.

Čestná predsedníčka Miestneho odboru Matice slovenskej v Bratislave – Starom Meste. Organizátorka a moderátorka zhromaždení Matice na podporu slovenčiny aj samostatného Slovenska. Patrila k podporovateľom HZDS.

## Ocenenie
Nositeľka Radu SNP II. tr., Čs. medaily Za chrabrosť a Čs. Voj. Medaily Za zásluhy; vyznamenaná Cenou mesta Bratislavy, menovaná zaslúžilou umelkyňou. V roku 2008 jej prezident Ivan Gašparovič prepožičal štátne vyznamenanie Rad Ľudovíta Štúra I. triedy. Prvou cenou *in memoriam* bola udelená v roku 2020 Maticou slovenskou pri príležitosti výročia jej vzniku 4. augusta 2020 mimoriadna cena MS.

## Referencie

## Literatúra
* 

## Externé odkazy
* 
* 
* Eva Kristínová na kinobox.cz
* Eva Kristínová na fdb.cz

Kategória:Slovenské divadelné herečky
Kategória:Slovenské filmové herečky
Kategória:Slovenské rozhlasové herečky
Kategória:Slovenské televízne herečky
Kategória:Slovenské šansoniérky
Kategória:Osobnosti SNP
Kategória:Osobnosti z Trenčína
Kategória:Držitelia Radu Ľudovíta Štúra I. triedy